钦定古今图书集成/方舆汇编/职方典/第1143卷 > 安陆府古迹考一 府县志合载
## 钦定古今图书集成/方舆汇编/职方典/第1143卷 > 安陆府古迹考一 府县志合载

本府。〈钟祥县附郭。〉

竟陵故城　在府城南。汉为县，属江夏郡，后废。石城　在府城西北。晋羊祜镇荆州，立石城以为固。明筑城浚池，以为城垣。唐郑谷诗：“石城昔为莫愁乡，莫愁魂散石城荒。江人依旧棹舴艋，江岸还飞双鸳鸯。百年前，汉水绕其腋。” 今汉去城五里许，而波痕浪迹犹仿佛想见焉。

汉城　在府城南七十里，滨大江。旧传蜀汉将关羽尝屯兵于此。

长寿废县　在府城内。刘宋置长寿县，西魏改长寿。唐于县置郢州。今元祐宫即其旧基也。莫愁村　，在汉江西石城卢家有女子名莫愁，善歌唱，尝进入楚宫，后人以其名名村。宋项安世诗：“冉冉水上云，曾听屈宋鸣。娟娟水中月，曾照莫愁行。” 王璜诗：“村近莫愁连竹坞，人歌《楚些》下频州。” 宋周美成作《西河曲》，乃以为金陵故事，盖误以“石头城” 为“石城” 也。

汉上茅屋　在县西汉滨。宋河南张伯常寓郢筑。司马君实、曾子固俱有诗。

“梅福” 宅　在县城南。即福炼丹处。

白雪楼　在府治石城西边，下临汉江。取宋玉对楚襄王问客有歌于郢中，为《阳春白雪》之辞为名。唐刘宾诗：“江上楼高十二梯，梯梯登尽与云齐。人从别浦经年去，天向平芜尽眼低。寒色不堪长黯黯，秋光无奈更凄凄。阑干曲尽愁无尽，水正东流月正西。” 楼有五客堂，唐李昉守郡时，绘五禽于壁间，鹤曰仙客，孔雀曰“南客” ，鹦鹉曰“西客” ，鹭鹚曰“雪客” ，白鹇曰“闲客。”

楚望楼　在府城内，旧与广盈仓相对，今不存。阳春台　在县治西北，盖取宋玉辞以名之。高耸平衍，烟云竹树，阴晴异状，一邑伟观也。明睿宗尝率侍臣登之，因制《北望赋》，继作《阳春台赋》以自儆，遂不复登焉。

子胥台　在县东。伍员入楚，屯兵于此。台甚高，南望汉滨如指掌。登其上，有“江上丈人、濑中女子” 之叹。

梅台　在城东。汉梅福升仙所筑，傍即炼丹井，又有梅福宅。梅既上书言外戚之祸，又屡言宜封孔子后以为汤祀。汉帝因其言，封孔子，世为殷绍嘉公。后王莽专政，福弃妻子仙去。其后有人见于会稽，变名姓为吴门市卒云。

兰台　在府治东。昔楚王与宋玉游于台上，清风飒然而至，王披襟当之，即此。一名“南台。” 今谯楼建其上。

放鹰台　有二，“一在府城南五十里薮泽间，四壁空阔，极目千里，而台居其中。一在荆门州北一百二十里，相传皆楚襄王放鹰之所。”

读书台　在子陵洞侧。相传汉严子陵读书处。浩然亭　在白雪楼侧。王摩诘过郢，画浩然像于亭，题云：“故人不可见，汉水日东流。借问襄阳老，江山空蔡州。” 后皮日休改为孟亭，久废。明万历间，郡守孙文龙重建，并画像亭中。兵燹后，叠经增葺。

解珮亭　在城北十里汉滨，即郑交甫遇仙女解珮处。旁有汉皋亭，事甚奇，而唐宋诸公未见有咏者。今偶记诗一首，不知出于何人何代。题曰《汉皋别意》，聊附于此：“征帆初下碧烟波，极目秋空奈若何。惆怅弄珠人不见，相思忍听莫愁歌。”

“宝香亭　” 在府城龙兴寺之北，兰台之西。皮日休《记》。

阳春亭　在府治通判厅，与白雪楼相望。“挹汉亭　” ，在钟祥当从岵山东北四围山色如屏，长江如带，圜折于前。

莲亭　在钟祥龙山寺之阴。东西两山，相对郁起。中有池，广数十亩，莲叶凝碧，菡萏敷红。夏月凭阑，遥望长堤，行旅宛如画图。今废。

楚望亭　在东山太平，顶有塔尚存。暇时登眺，全楚山川，俱在目中。

五客堂　在白雪楼后。宋李昉守郡时，画五禽于壁间，鹤曰“仙客” ，孔雀曰“南客” ，鹦鹉曰“西客” ，鹭

鸶曰“雪客” ，白鹇曰“闲客。” 明万历间，郡守孙文龙撤而新之。乃绘五禽于屏门，更孔雀曰“文客” ，昭其彩也；鹦鹉曰“辞客” ，为其能言也；鹭鸶曰“俊客” ，美其洁也；鹤曰“仙客” ，鹇曰“闲客。”

状元坊　在县南郭内。宋政和六年，进士黎亨继坊。盖亨继以进士上疏陈时务，帝伟之，有旨赐同状元恩例，故里中建坊以荣之。弘治时尚在安陆州，今不存。

唐时，释迦佛　在钟祥报恩寺，其左右二像，则后人所摩而增也。

龟鹤池　在县东南郭内。汉梅福养龟之所。曲水池　，在威武门外。梁太清间，邵陵王纶守郡，雅好宾客，乐于诗酒，慕右军《兰亭》，流觞曲水，故效之。

青泥池　在樠木山下，《三国志》：“乐进与关羽相拒青泥山” ，即此。

方城潭　潭在东门外方城下。相传，有龙窟其中，能致祟，故郢、梁二国相继除。后兴献用方士符咒驱龙去，乃诞世宗。潭遂淤为平地。

金花滩　在县北六十里。俗传唐时土人于此淘金，今成阡陌。

遗寝　在城内，明睿宗分封藩府、“世宗发迹” 处。旧有宫殿及设有守备太监护卫，今废。

“宋玉石　” 有二，宋李昉守郡时得之榛莽间，后移白雪楼侧，今废。

雷打石　在县东八十里孤楼岩北。巨石层叠而下，其高千仞。相传山麓有寺，一夜风雨大作，雷劈半山压之。至今阴雨之夜，尚闻铙吹声。龙凤港　在城南四十里。楚王尝乘彩舫载嫔御游戏于此。

姨娘井　在县西门内，近石城，小泉甘冽。炼丹井　在县东南郭内。汉梅福炼丹于此。“宋玉井　” 在府学泮池侧。相传泽宫即玉之宅。泉清冷湛冽，异于他水，其上有亭。

王㜑井　在县南二十里。俗传有仙过此，化井水为酒，王媪鬻之，遂致富焉。

京山县

富水废县　在县北七十里。其地坦平，可容千馀家。唐置县。宋并入京山县。由宋乾德二年逮明嘉靖已六百馀载，而城南《门瓮》犹存富水寺左偏，疑即县治。

新市城　在县南三十里。汉光武起兵讨王莽，尝聚于此。后置县曰南新市，西魏改曰富水。然按《后汉书帝纪注》云：“新市故城在郢州富水县东北。” 今县去富水废县七十里，则去新市更远。旧云在县南三十里，非是。

“三王城　” 即王匡、王凤、王常起兵处，遗址尚存，有台在太阳山东。

城子山城　在县东二十里，山巅不审所由名，颓基宛然，东西有坛壝。数十年前，土人犹掘得窖粟。

曹武市　在县东四十五里。旧传魏武征孙权过此，故名。然按孟德始由襄阳破荆州，即治水军顺流而下，至赤壁，为周公瑾所败，引军从华容道步走，复由南郡北还。其后屡出与吴人争，皆在合肥、濡须间，不闻其经此也。此必传者之谬耳。

办顿市　在县西六十里。相传汉光武顿宿于此。

丰谷街　：相传元季伪夏主明玉珍曾于此驻兵，垒址犹存。

桃源　在白鹤观之西，地高而土肥。旧传汉人于此植桃甚盛，张楷尝游焉，今废。按：此白鹤观在会仙桥南，今白鹤观也。

晋柏　在县南三十里，近大云寺，高百丈，广数围，晋人所植。尝有僧题绝句云：“柏芽谁为晋时栽，深夜寒声遍九垓。只见苍然摩碧汉，不知灵种劫初来。”

摄昙废寺　，旧时摄昙寺址也。尹璞《颂》云：“舍利之塔，因空生相。阶列九级，堂开方丈。风摇金铎，声满天上。我疑鬼工，不可名状。于万斯年，永共瞻仰。”

土墙湖　在县南七十里宝香山畔。城处水滨，半沦于湖，坛庙廛市犹可辨识。渔人间有得其遗物者，俗呼为吕主城。而刘习之《兴复邑治记》又谓之府墙湖。刘云“即古温治。” 然梁之新州即宋之新阳，后周之温州即梁之新州，皆因旧治而易其名，未尝他徙。其后唐复置温州，亦袭周之故耳。湖侧有金鸡冢，昔有金鸡斗其上，樵牧皆见之，其旁忽生金莲数枝。

花苑台　，在县西北三十里。有泉出其上。或云：

荆平王之别苑

《古文台　》，“香苑东峙，回凫南绕” ，相传昔人藏书处。

冢子台　在县西南八十里。高数丈，相传古侯王冢也。

晒书台　在县北八十里。孔子舆书过楚，车覆书湿晒于此。

子陵台　是严光读书处，旁有帝星井，云“子陵读书，至夜半有帝星临焉，光芒烛天。” 后光武至此，果应之。

武台　在县北六十里。枕山临水。相传魏武习兵于此。

石镜台　：在空山洞。高广如屋，有石鼓，击之镗然。

放鹰台　在县西南八十里。“薮泽泱漭，而台居其中。”

《甫柏台　》柏为方伯李师孟手植。

天阶阁　郝楚望著《九经解》于此，今圮。

“洗墨池　” ，“在帝星井侧。”

《羊祜亭　》即今穴河寺故址。

董仲符石　在县南五十里。本处多蛇虺之毒。汉董永子仲过此，书二《符》于石上，其害遂绝。卓刀石　，在县西南九十里。俗谓云“长过此，卓刀于石” ，遗迹尚存。

帝星井　在县北八十里子陵山相近。汉严子陵隐此读书。夜分有帝星临于井上，光芒烛天。光武起兵南征至此，因名。

八角井　在县西南八十里。梁高僧演教之所，曾有绿毛龟。

韩丞相井　在县西南六十里赵横寺前。俗传寺本韩丞相故第，昔有高僧乞地为安禅之所，韩不与，僧夜以杖指麾，明晨韩宅尽徙火门山外，惟井独存，僧遂建寺，至今犹谓移韩就火。汉王节妃井　去邑东六十里，土人方可启土，得断碣，上勒《汉王节妃井记》，又曰“五九百年方可来淘。” 地理杨恒襄识“方可” 即土人名恒襄，本境地师别识之。

潜江县

旧县基　在豆子湖，去城西四十里。

侴潭城，　在裳林冈。侴潭铺溪关：将军曾屯兵于此。

洛江河　，河通范溉市。《韩诗外传》：“郑交甫游于江汉，过汉皋，遇二女妖服，佩两珠如鸡卵。交甫与言曰：‘愿请子之佩’。” 二女解佩，以与交甫怀之，去十步，探怀中则亡矣。回顾二女，亦不见。相传沔阳州城西四十里，濒汉江范溉市，即交甫遇二女处。或曰：二女者，湘洛妃也，洛之名由此。仙人堤　，五代高季昌筑堤，滨洛江，仙妃之所常游，故名。景沔之“古堤” 、古垸其名皆始于此。白鸠壁　宋度宗咸淳十年，元伯颜侵郢州，潜入汉，破沙洋，与新城，壁兵白鸠寺中为诗曰：“水戏轻提百万兵，大元丞相正南征。舟行汉水波涛息，马践吴郊草木平。千里阵云时复暗，万山营火夜深明。上天有意亡残宋，五日连珠破两城。”

万元书屋　，知府郭之干置，在城北。

此君庐　，分巡道娄镇远置，在城南五里，中有竹万竿。

《一枝斋　》“欧阳东凤别业” ，在城东河里许，今沈为潭。

宋“状元” 坊　为状元毕渐立，在县学前。

石桥书院　在龙渊寺。元泰定间，学士林仕渊建。

白鹤楼　在旧县北，元姚燧藏书之所，有白鹤巢其上。

毕家楼　在儒学前状元毕渐故里。万历元年，火毁。

焦获寓楼　在“忠义庙” 左。

梅花楼　，漫园中之楼也，旧曰“香雨楼。” 环水而居，夏月菡萏吐芳南浦，游人如泛云霞。上中有桥，名曰“替舟” ，可坐百人。

“得树草堂　” 在县廨左。县令王又旦建，以读书处。

《指鸿轩　》《漫园主人读书处》。

秀野园　通政司。刘道隆别业，在西郭外，今废。蠡园　刘若金别业，在城西里许。

幽赏园　，别驾郭鋕置，在城南五里许。

绀珠园　欧阳璿置，在东沙港城东河十五里，漫园　郭铗垂缗其中，通以板桥。中有四面阁，阁外古梅百株。园为铗祖给谏嵩垦植，故寿藤乔木错列楼榭间。

“止园　” 朱宗望别墅，今沈为潭。

松云阁　在县东城南

“四营” 台　在南湖。《关羽屯兵》处。

“汇清亭　” 在万元书屋中。

览秀亭　在县厅后。成化三年，知县吕文刱立。二十二年，知县胡璘改立后堂三楹。

东门草亭　在县治东。天顺五年，知县吕文刱今废。

冰玉堂　在县治东，知县胡璘刱。。